C 177/150
MT
Il-Ġurnal Uffiċjali tal-Unjoni Ewropea
17.5.2023
L-Erbgħa 14 ta’ Diċembru 2022 (7a)
Proċeduri amministrattivi kumplessi, twal u opaki għandhom impatt sproporzjonat fuq iċ-ċittadini, fuq l-awtoritajiet lokali u fuq l-SMEs, li jaġixxu bħala awtokonsumaturi tal-enerġija rinnovabbli individwalment jew permezz ta' aggregaturi u komunitajiet tal-enerġija rinnovabbli.
B'mod partikolari, dan ħafna drabi huwa dovut għan-nuqqas ta' esperjenza jew ta' għarfien espert jew ta' riżorsi finanzjarji u umani għall-immaniġġjar tal-proċeduri tal-għoti tal-permessi u tal-konnessjoni mal-grilja.
Jeħtieġ li ssir aktar faċli għall-atturi tas-suq mhux professjonali u mhux kummerċjali biex jimmaniġġjaw b'suċċess il-kisba tal-approvazzjonijiet rilevanti.
Jenħtieġ li dan jiġi aġevolat permezz ta' simplifikazzjoni, fejn meħtieġ, kif ukoll punti ta' servizz speċifiċi meta dawn l-atturi ma jkollhomx l-istess kapaċità bħal atturi tas-suq professjonali oħra b'riżorsi tajbin.
L-ippjanar u l-immappjar integrati f'diversi livelli tal-enerġija rinnovabbli jenħtieġ li jirriflettu l-ippjanar u l-immappjar lokali mwettqa fil-livell lokali u reġjonali kif ukoll li jidentifikaw il-ħtiġijiet stmati tal-persunal, tat-taħriġ, tal-finanzjament u tekniċi tal-awtoritajiet tal-għoti tal-permessi.
(8)
It-tnedija aktar mgħaġġla tal-proġetti tal-enerġija rinnovabbli jenħtieġ li tiġi appoġġata bi ppjanar u mmappjar integrati f'diversi livelli tal-enerġija rinnovabbli mwettqa mill-Istati Membri b'koordinazzjoni strutturata mal-awtoritajiet lokali u reġjonali.
L-Istati Membri jenħtieġ li jidentifikaw iż-żoni fuq l-art, fis-superfiċje, fis-sottosuperfiċje u fuq il-baħar meħtieġa għall-installazzjoni tal-impjanti tal-produzzjoni tal-enerġija minn sorsi rinnovabbli biex iwettqu l-kontributi nazzjonali tagħhom ħalli jintlaħqu l-mira riveduta tal-enerġija rinnovabbli għall-2030 stabbilita fl-Artikolu 3(1) tad-Direttiva (UE) 2018/2001 kif ukoll is-sottomiri stabbiliti fl-Artikoli 15a, 22a, 23(1), 24(4) u 25(1) tar-Regolament (UE) 2021/1119 u l-objettiv tan-newtralità klimatika stabbilit fl-Artikolu 2 tiegħu.
Dawn iż-żoni jenħtieġ li jkunu jirriflettu t-trajettorji stmati u l-kapaċità installata ppjanata totali tagħhom u jenħtieġ li jiġu identifikati mit-teknoloġija tal-enerġija rinnovabbli stabbilita fil-pjanijiet nazzjonali ▌ tal-Istati Membri għall-enerġija u l-klima aġġornati skont l-Artikolu 14 tar-Regolament (UE) 2018/1999.
Jenħtieġ li l-identifikazzjoni taż-żoni meħtieġa fuq l-art, fis-superfiċje, fis-sottosuperfiċje u fuq il-baħar tkun tikkunsidra d-disponibbiltà tar-riżorsi tal-enerġija rinnovabbli u l-potenzjal li joffru ż-żoni differenti fuq l-art u fuq il-baħar għall-produzzjoni tal-enerġija rinnovabbli tat-teknoloġiji differenti, id-domanda projettata għall-enerġija, filwaqt li titqies l-effiċjenza enerġetika u tas-sistema, b'mod ġenerali u fir-reġjuni differenti tal-Istat Membru, u d-disponibbiltà tal-infrastruttura tal-grilja u tan-network tal-enerġija rilevanti, tal-faċilitajiet tal-ħżin tal-enerġija u ta' għodod oħra ta' flessibbiltà, filwaqt li jitqiesu l-kapaċità meħtieġa biex takkomoda l-ammont dejjem akbar ta' enerġija rinnovabbli, u l-potenzjal li ċ-ċittadini jiġu involuti b'mod attiv fis-sistema tal-enerġija, billi jaġixxu bħala awtokonsumaturi tal-enerġija rinnovabbli individwalment jew permezz ta' aggregaturi u komunitajiet tal-enerġija.
Barra minn hekk, l-Istati Membri jenħtieġ li jiżguraw li l-permessi amministrattivi għall-kostruz­ zjoni, ir-repowering u t-tħaddim tal-impjanti għall-produzzjoni tal-enerġija mis-sorsi rinnovabbli msemmija fl-Artikolu 16(1) u (2) jitqiesu bħala deċiżjonijiet finali dwar l-eżitu tal-proċedura tal-awtorità kompetenti jew l-awtoritajiet kompetenti dwar id-determinazzjoni tal-użu tal-art għaż-żona fejn se jkunu jinsabu dawk l-impjanti.
(9)
Bħala ż-żoni għall-ħeffa tas-sorsi tal-enerġija rinnovabbli, l-Istati Membri jenħtieġ li jiddeżinjaw dawk iż-żoni li huma partikolarment adatti biex jiġu żviluppati proġetti tal-enerġija rinnovabbli, filwaqt li jiddifferenzjaw bejn it-teknoloġiji, u fejn il-varar tat-tip speċifiku ta' sorsi tal-enerġija rinnovabbli ma jkunx mistenni jħalli impatt ambjentali sinifikanti fuq l-ambjent u fuq is-sikurezza tal-ikel fir-rigward tal-produzzjoni agrikola.
Iż-żoni għall-ħeffa tas-sorsi tal-enerġija rinnovabbli jenħtieġ li jkunu partikolarment adatti għall-installazzjoni tal-impjanti għall-produzzjoni tal-enerġija minn sorsi rinnovabbli.
Madankollu, l-impjanti tal-kombustjoni tal-bijomassa jenħtieġ li jiġu esklużi miż-żoni għall-ħeffa tas-sorsi tal-enerġija rinnovabbli, ħlief għall-installaz­ zjonijiet li jinsabu f'reġjun ultraperiferiku kif imsemmi fl-Artikolu 349 tat-TFUE, fejn jistgħu jitqiesu eċċezzjonijiet minħabba ħtiġijiet speċifiċi.
Fid-deżinjazzjoni taż-żoni għall-ħeffa tas-sorsi tal-enerġija rinnovabbli, l-Istati Membri jenħtieġ li jevitaw iż-żoni protetti ▌u jikkunsidraw pjanijiet ta' restawr.
Iż-żoni għall-ħeffa tas-sorsi tal-enerġija rinnovabbli jenħtieġ li tal-inqas jiġu stabbiliti għat-turbini eoliċi u l-impjanti solari u jistgħu jiġu stabbiliti għall-impjanti tal-produzzjoni tal-bijometan.
L-Istati Membri jistgħu jiddeżinjaw żoni għall-ħeffa tas-sorsi tal-enerġija rinnovabbli speċifiċi għal tip wieħed jew aktar ta' impjanti tal-enerġija rinnovabbli u jenħtieġ li jindikaw it-tip jew it-tipi ta' enerġija rinnovabbli li jkunu adatti biex jiġu prodotti f'kull żona għall-ħeffa tas-sorsi tal-enerġija rinnovabbli.
(9a)
Il-produzzjoni tal-ikel jeħtieġ li tieħu prijorità fuq il-produzzjoni tal-enerġija u l-produzzjoni tal-enerġija jenħtieġ li ma twassalx għal tnaqqis fil-produzzjoni tal-ikel jew tnaqqis fir-rendimenti tal-għelejjel, iżda ż-żewġ attivitajiet jistgħu u jridu jeżistu flimkien u jenħtieġ li jisfruttaw is-sinerġiji.
Biex dan isir, jeħtieġ li l-produzzjoni tal-enerġija rinnovabbli fil-forom varji tagħha tiġi ffaċilitata, f'postijiet li huma faċilment aċċessibbli għall-bdiewa, u f'konformità mal-ħtiġijiet tal-azjenda agrikola.
Jeħtieġ li l-Istati Membri jevitaw li jiddeżinjaw l-art agrikola produttiva u ż-żoni agrikoli li jipproduċu prodotti agroalimentari ta' kwalità għolja u prodotti b'konnessjoni speċjali mal-pajsaġġ u mal-kultura lokali bħala żoni għall-ħeffa tas-sorsi tal-enerġija rinnovabbli.
L-isfruttament tas-sorsi tal-enerġija rinnovabbli, bħall-produzzjoni tal-bijometan, jenħtieġ li jiġi mħeġġeġ fiż-żoni li jkunu qrib ħafna ta' siti agrikoli, jiġifieri dawk li jkunu qrib ta' art agrikola u siti fl-azjendi